ddrg/super_eurlex huggingface dataset:
(6)

Pravila Unije, ki se uporabljajo za prodajo blaga, so še vedno razdrobljena, čeprav so bila pravila o pogojih dostave in, kar zadeva pogodbe, sklenjene na daljavo ali zunaj poslovnih prostorov, obveznostih glede predpogodbenih informacij in pravici do odstopa že popolnoma harmonizirana v Direktivi 2011/83/EU Evropskega parlamenta in Sveta (3). Drugi ključni pogodbeni elementi, kot so merila za skladnost blaga s pogodbo ter jamčevalni zahtevki v primeru neskladnosti s pogodbo in glavni načini za njihovo uveljavljanje, so trenutno predmet minimalne harmonizacije na podlagi Direktive 1999/44/ES Evropskega parlamenta in Sveta (4). Države članice so imele možnost, da presežejo standarde Unije in uvedejo ali ohranijo pravila, ki zagotavljajo še višjo raven varstva potrošnikov. To možnost so izkoristile v zvezi z različnimi elementi in v različnem obsegu. Zato se nacionalne predpise za prenos Direktive 1999/44/ES danes močno razlikujejo v bistvenih elementih, kot je neobstoj ali obstoj hierarhije jamčevalnih zahtevkov.
(48)

Mikro, mala in srednja podjetja (MSP), kot so opredeljena v Prilogi k Priporočilu Komisije 2003/361/ES (13), ki predstavljajo veliko večino podjetij v Uniji, imajo lahko omejene finančne, tehnične in človeške vire. Pri izvajanju te direktive bi si morale države članice prizadevati, da preprečijo nalaganje upravnih, finančnih ali pravnih omejitev, ki bi lahko odvračale od ustanavljanja in razvoja MSP, ali prevelikega bremena delodajalcem. Države članice so zato pozvane, naj temeljito ocenijo učinek svojih izvedbenih ukrepov na MSP in s tem zagotovijo, da bodo vsi delavci enako obravnavani, da MSP niso nesorazmerno prizadeta zaradi ukrepov, pri čemer naj posebno pozornost namenijo mikropodjetjem, in da se prepreči vsako nepotrebno upravno breme. Države članice se spodbuja, da zagotovijo spodbude, smernice in nasvete za MSP, da bi jim pomagale pri izpolnjevanju njihovih obveznosti v skladu s to direktivo.
(2)

člen 5 se nadomesti z naslednjim: „Člen 5 Dokument dobavitelja za material CAC 1. Države članice zagotovijo, da se material CAC trži z dokumentom, ki ga pripravi dobavitelj v skladu z odstavki 2, 3 in 4 (v nadaljnjem besedilu: dokument dobavitelja). Države članice zagotovijo, da dokument dobavitelja ni podoben spremnemu dokumentu iz člena 3, da se prepreči morebitna zamenjava med navedenima dokumentoma. 2. Dokument dobavitelja vsebuje najmanj naslednje podatke: (a) navedbo ‚predpisi in standardi EU‘; (b) ime države članice, v kateri je bil dokument pripravljen, ali ustrezno oznako; (c) pristojni uradni organ ali ustrezno oznako; (d) ime dobavitelja ali njegovo registrsko številko/oznako, ki jo izda pristojni uradni organ; (e) posamezno serijsko številko, številko tedna ali številko serije; (f) botanično ime; (g) navedbo ‚material CAC‘; (h) poimenovanje sorte in, kadar je ustrezno, klona. Pri podlagah, ki ne pripadajo nobeni sorti: ime zadevne vrste ali medvrstnega hibrida. Pri cepljenih sadnih rastlinah se takšni podatki navedejo za podlago in cepiče. Pri sortah, za katere se zahtevek za uradno registracijo ali žlahtniteljsko pravico še vedno obravnava, takšni podatki vključujejo navedbi ‚predlagano poimenovanje‘ in ‚zahtevek v obravnavi‘; (i) datum izdaje dokumenta. 3. Če je dokument dobavitelja nameščen na material CAC, je rumene barve. 4. Dokument dobavitelja se neizbrisno natisne v enem od uradnih jezikov Unije ter je razločno viden in berljiv.“
(3)

Poleg tega bi lahko imeli dobavitelji, ki nimajo sedeža v Skupnosti in uporabljajo elektronski vmesnik za prodajo blaga, zaloge v več državah članicah in bi lahko poleg prodaje blaga na daljavo znotraj Skupnosti dobavljali blago iz te zaloge tudi strankam v isti državi članici. Trenutno takšne dobave niso zajete v posebni ureditvi za prodajo blaga na daljavo znotraj Skupnosti in za storitve, ki jih opravljajo davčni zavezanci s sedežem v Skupnosti, vendar ne v državi članici potrošnje. Da bi se zmanjšalo upravno breme, bi bilo treba tudi tistim davčnim zavezancem, ki omogočajo dobavo blaga osebam, ki niso davčni zavezanci v Skupnosti, z uporabo elektronskega vmesnika in za katere se šteje, da so sami prejeli in dobavili blago, dovoliti uporabo te posebne ureditve za prijavo in plačilo DDV za te domače dobave.
(6)

Preprečevanje kontaminacije površinske plasti visokonapetostnih diod znanstveno in tehnično ni izvedljivo in na trgu niso na voljo zanesljivi nadomestki. Izjema ne znižuje ravni varovanja okolja in zdravja, ki jo zagotavlja Uredba (ES) št. 1907/2006 Evropskega parlamenta in Sveta (2). Za kategorije 1 do 7 in 10 bi bilo izjemo za uporabo svinca v površinski plasti visokonapetostnih diod s steklenim ohišjem s cinkovim boratom zato treba obnoviti.
(1)

točka (b) člena 2(1) se nadomesti z naslednjim: „Allium cepa L. — skupina cepa (čebula) — skupina aggregatum (šalotka) Allium fistulosum L. (zimski luk) — vse sorte Allium porrum L. (por) — vse sorte Allium sativum L. (česen) — vse sorte Allium schoenoprasum L. (drobnjak) — vse sorte Anthriscus cerefolium (L.) Hoffm. (krebuljica) — vse sorte Apium graveolens L. — skupina listna in belušna zelena — skupina gomoljna zelena Asparagus officinalis L. (navadni beluš) — vse sorte Beta vulgaris L. — skupina jedilna pesa (rdeča pesa, vključno s cheltenhamsko peso) — skupina listna blitva (mangold) Brassica oleracea L. — skupina kodrolistni ohrovt — skupina cvetača — skupina capitata (rdeče zelje in belo zelje) — skupina brstični ohrovt — skupina kolerabica — skupina ohrovt — skupina brokoli (kalabrijski brokoli in brokoli) — skupina toskanski črni ohrovt — skupina portugalski listni ohrovt (portugalsko zelje) Brassica rapa L. — skupina kitajski kapus — skupina repa Capsicum annuum L. (pekoča paprika ali paprika) — vse sorte Cichorium endivia L. (endivija) — vse sorte Cichorium intybus L. — skupina belgijski radič — skupina listnati radič (listnati ali glavnati radič) — skupina industrijska cikorija (korenina) Citrullus lanatus (Thunb.) Matsum. et Nakai (lubenica) — vse sorte Cucumis melo L. (melona) — vse sorte Cucumis sativus L. — skupina kumara — skupina kumarice za vlaganje Cucurbita maxima Duchesne (navadna buča) — vse sorte Cucurbita pepo L. (vrtna buča, vključno z zrelo bučo in bučo patišonko, ali bučka, vključno z nezrelo bučo patišonko) — vse sorte Cynara cardunculus L. — skupina artičoka — skupina kardij Daucus carota L. (korenje in krmno korenje) — vse sorte Foeniculum vulgare Mill. (navadni komarček) — skupina azoricum Lactuca sativa L. (solata) — vse sorte Solanum lycopersicum L. (paradižnik) — vse sorte Petroselinum crispum (Mill.) Nyman ex A. W. Hill — skupina listni peteršilj — skupina korenasti peteršilj Phaseolus coccineus L. (turški fižol) — vse sorte Phaseolus vulgaris L. — skupina nizki fižol — skupina visoki fižol Pisum sativum L. — skupina okroglozrnati grah — skupina oglatozrnati grah — skupina sladkorni grah Raphanus sativus L. — skupina vrtna redkev in redkvica — skupina črna redkev Rheum rhabarbarum L. (rabarbara) — vse sorte Scorzonera hispanica L. (črni koren) — vse sorte Solanum melongena L. (jajčevec) — vse sorte Spinacia oleracea L. (špinača) — vse sorte Valerianella locusta (L.) Laterr. (navadni motovilec) — vse sorte Vicia faba L. (bob) — vse sorte Zea mays L. — skupina sladka koruza — skupina pokovka Vsi hibridi zgoraj navedenih vrst in skupin.“;
„(d)

kadar navadni lastniški temeljni kapital, ki ga vzdržuje institucija in se ne uporablja za izpolnjevanje kapitalskih zahtev iz točk (b) in (c) člena 92(1) Uredbe (EU) št. 575/2013 ter […]“
(1)

„kazniva dejavnost“ pomeni vsako kaznivo udeležbo pri storitvi katerega koli kaznivega dejanja, ki se v skladu z nacionalnim pravom kaznuje z odvzemom prostosti ali z varnostnim ukrepom z najvišjo predpisano kaznijo nad enim letom, ali v primeru držav članic, katerih pravni sistem določa minimalni prag za kazniva dejanja, katerega koli kaznivega dejanja, ki se kaznuje z odvzemom prostosti ali z varnostnim ukrepom, z najnižjo predpisano kaznijo nad šestimi meseci. V vsakem primeru kazniva dejanja znotraj naslednjih kategorij pomenijo kaznivo dejavnost: (a) sodelovanje v organizirani hudodelski združbi in izsiljevanje, vključno s katerim koli kaznivim dejanjem iz Okvirnega sklepa 2008/841/PNZ; (b) terorizem, vključno s katerim koli kaznivim dejanjem iz Direktive (EU) 2017/541 Evropskega parlamenta in Sveta (9); (c) trgovina z ljudmi in tihotapljenje migrantov, vključno s katerim koli kaznivim dejanjem iz Direktive 2011/36/EU Evropskega parlamenta in Sveta (10) ter Okvirnega sklepa Sveta 2002/946/PNZ (11); (d) spolno izkoriščanje, vključno s katerim koli kaznivim dejanjem iz Direktive 2011/93/EU Evropskega parlamenta in Sveta (12); (e) nedovoljen promet s prepovedanimi drogami in psihotropnimi snovmi, vključno s katerim koli kaznivim dejanjem iz Okvirnega sklepa Sveta 2004/757/PNZ (13); (f) nedovoljen promet z orožjem; (g) nedovoljena trgovina z ukradenim in drugim blagom; (h) korupcija, vključno s katerim koli kaznivim dejanjem iz Konvencije o boju proti korupciji uradnikov Evropskih skupnosti ali uradnikov držav članic Evropske unije (14) in Okvirnega sklepa Sveta 2003/568/PNZ (15); (i) goljufija, vključno s katerim koli kaznivim dejanjem iz Okvirnega sklepa Sveta 2001/413/PNZ (16); (j) ponarejanje denarja, vključno s katerim koli kaznivim dejanjem iz Direktive 2014/62/EU (17); (k) ponarejanje in piratstvo izdelkov; (l) kazniva dejanja zoper okolje, vključno s katerim koli kaznivim dejanjem iz Direktive 2008/99/ES Evropskega parlamenta in Sveta (18) ali Direktive 2009/123/ES Evropskega parlamenta in Sveta (19); (m) umor, huda telesna poškodba; (n) ugrabitev, protipraven odvzem prostosti in jemanje talcev; (o) rop ali tatvina; (p) tihotapljenje; (q) davčna kazniva dejanja, povezana z neposrednimi in posrednimi davki, kot so opredeljena v nacionalnem pravu; (r) izsiljevanje; (s) ponarejanje; (t) piratstvo; (u) trgovanje z notranjimi informacijami in tržna manipulacija, vključno s katerim koli kaznivim dejanjem iz Direktive 2014/57/EU Evropskega parlamenta in Sveta (20); (v) kibernetski kriminal, vključno s katerim koli kaznivim dejanjem iz Direktive 2013/40/EU Evropskega parlamenta in Sveta (21).
(5)

vstavijo se naslednji členi: „Člen 5a Pravila za izračun doseganja ciljev 1. Za namene izračuna, ali so doseženi cilji iz člena 5(5) in (6): (a) se izračuna masa nastalih komunalnih odpadkov, usmerjenih v odlaganje, v izbranem koledarskem letu; (b) se v maso komunalnih odpadkov, za katere se poroča, da so bili odloženi na odlagališču, vključi masa komunalnih odpadkov, nastalih v postopku obdelave pred recikliranjem ali drugimi postopki predelave komunalnih odpadkov, kot sta sortiranje ali mehansko biološka obdelava, ki se nato odložijo na odlagališču; (c) se v maso komunalnih odpadkov, za katere se poroča, da so bili odloženi na odlagališču, vključita masa komunalnih odpadkov, ki so bili odstranjeni s sežigom, in masa odpadkov, nastalih pri stabilizaciji biorazgradljive frakcije komunalnih odpadkov, ki se nato odložijo na odlagališču; (d) se v maso komunalnih odpadkov, za katere se poroča, da so bili odloženi na odlagališču, ne vključi masa odpadkov, nastalih med recikliranjem ali drugimi postopki predelave komunalnih odpadkov, ki se nato odložijo na odlagališču. 2. Države članice vzpostavijo učinkovit sistem nadzora kakovosti in sledljivosti komunalnih odpadkov, odloženih na odlagališču, in tako zagotovijo, da so izpolnjeni pogoji iz odstavka 1 tega člena. V ta namen smejo uporabiti sistem, vzpostavljen v skladu s členom 11a(3) Direktive 2008/98/ES. 3. Če se komunalni odpadki v skladu z Uredbo (ES) št. 1013/2006 Evropskega parlamenta in Sveta (*2) pošiljajo v drugo državo članico ali izvažajo iz Unije z namenom odlaganja na odlagališčih, se vštejejo v količino odpadkov, odloženih na odlagališčih, v skladu z odstavkom 1, in sicer v tisti državi članici, v kateri so bili zbrani. 4. Da se zagotovijo enotni pogoji uporabe tega člena, Komisija do 31. marca 2019 sprejme izvedbene akte, s katerimi vzpostavi pravila za izračun, preverjanje in sporočanje podatkov. Ti izvedbeni akti se sprejmejo v skladu s postopkom pregleda iz člena 17(2). Člen 5b Poročilo zgodnjega opozarjanja 1. Komisija v sodelovanju z Evropsko agencijo za okolje pripravi poročilo o napredku pri doseganju ciljev iz člena 5(5) in (6) najpozneje tri leta pred iztekom posameznega roka iz navedenih določb. 2. Poročila iz odstavka 1 vključujejo: (a) oceno doseganja ciljev za vsako državo članico; (b) seznam držav članic, pri katerih obstaja tveganje, da ciljev v postavljenih rokih ne bodo dosegle, ki se mu priložijo ustrezna priporočila za zadevne države članice; (c) primere najboljših praks, ki se uporabljajo po vsej Uniji in ki lahko služijo kot smernice za napredovanje pri doseganju ciljev. Člen 5c Izmenjava informacij in najboljših praks Komisija organizira redno izmenjavo informacij o praktičnem izvajanju zahtev iz te direktive in najboljših praks med državami članicami, po potrebi tudi med regionalnimi in lokalnimi organi. (*2) Uredba (ES) št. 1013/2006 Evropskega parlamenta in Sveta z dne 14. junija 2006 o pošiljkah odpadkov (UL L 190, 12.7.2006, str. 1).“;"
SL Uradni list Evropske unije L 184/7

IZVEDBENA DIREKTIVA KOMISIJE (EU) 2018/1028

z dne 19. julija 2018

o popravku Izvedbene direktive (EU) 2016/2109 o spremembi Direktive Sveta 66/401/EGS glede vključitve novih vrst in botaničnega imena vrste Lolium x boucheanum Kunth

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 66/401/EGS z dne 14. junija 1966 o trženju semen krmnih rastlin (1) in zlasti člena 21a Direktive,

ob upoštevanju naslednjega:

(1) Zaradi tiskarske napake v Izvedbeni direktivi Komisije (EU) 2016/2109 (2), ki je spremenila Direktivo 66/401/EGS, je bila opomba „(1)“ v Prilogi III k Direktivi 66/401/EGS pomotoma črtana iz vnosa „Poaceae (Gramineae)“. Zaradi tega države članice ne morejo več odobriti povečanja največje mase partije na 25 ton, kadar pristojni organ to dobavitelju odobri v ta namen.

(2) Zadevno prilogo k Izvedbeni direktivi (EU) 2016/2109 bi bilo zato treba ustrezno popraviti.

(3) Ukrepi iz te direktive so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO DIREKTIVO:

Člen 1

Sprememba Izvedbene direktive (EU) 2016/2109

Priloga k Izvedbeni direktivi (EU) 2016/2109 se spremeni v skladu s Prilogo k tej direktivi.

Člen 2

Prenos

1. Države članice najpozneje do 31. decembra 2018 sprejmejo in objavijo zakone in druge predpise, potrebne za uskladitev s to direktivo. Komisiji nemudoma sporočijo besedilo navedenih predpisov.

Navedene predpise uporabljajo od 1. januarja 2019.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji takoj predložijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Začetek veljavnosti

Ta direktiva začne veljati dan po objavi v Uradnem listu Evropske unije.

Člen 4

Naslovniki

Ta direktiva je naslovljena na države članice.

V Bruslju, 19. julija 2018 Za Komisijo Predsednik Jean-Claude JUNCKER

(1) UL 125, 11.7.1966, str. 2298/66.

(2) Izvedbena direktiva Komisije (EU) 2016/2109 z dne 1. decembra 2016 o spremembi Direktive Sveta 66/401/EGS glede vključitve novih vrst in botaničnega imena vrste Lolium x boucheanum Kunth (UL L 327, 2.12.2016, str. 59).
SL Uradni list Evropske unije L 42/52

DIREKTIVA KOMISIJE (EU) 2018/217

z dne 31. januarja 2018

o spremembi Direktive 2008/68/ES Evropskega parlamenta in Sveta o notranjem prevozu nevarnega blaga, s katero se oddelek I.1 Priloge I prilagodi znanstvenemu in tehničnemu napredku

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga (1) in zlasti člena 8(1) Direktive,

ob upoštevanju naslednjega:

(1) Oddelek I.1 Priloge I k Direktivi 2008/68/ES se nanaša na določbe iz mednarodnega sporazuma o cestnem prevozu nevarnega blaga, kot je opredeljen v členu 2 navedene direktive.

(2) Določbe iz navedenega mednarodnega sporazuma se redno posodabljajo v skladu s členom 14 Evropskega sporazuma o mednarodnem cestnem prevozu nevarnega blaga (ADR). Nazadnje spremenjena različica tega mednarodnega sporazuma se uporablja od 3. januarja 2018.

(3) Oddelek I.1 Priloge I k Direktivi 2008/68/ES bi bilo zato treba ustrezno spremeniti.

(4) Ukrepi iz te direktive so v skladu z mnenjem Odbora za prevoz nevarnega blaga –

SPREJELA NASLEDNJO DIREKTIVO:

Člen 1

Oddelek I.1 Priloge I k Direktivi 2008/68/ES se nadomesti z naslednjim:

„I.1 ADR Prilogi A in B k ADR, kakor se bo uporabljal od 3. januarja 2018, pri čemer se ‚pogodbenica‘ nadomesti z ‚država članica‘, če je primerno.“

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 3. julija 2018. Besedila navedenih predpisov nemudoma sporočijo Komisiji.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji sporočijo besedilo temeljnih določb predpisov nacionalnega prava, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 31. januarja 2018 Za Komisijo Predsednik Jean-Claude JUNCKER

(1) UL L 260, 30.9.2008, str. 13.
(4)

Nove psihoaktivne snovi, ki imajo podobne učinke kot snovi s seznama iz konvencij ZN, se v Uniji pogosto pojavljajo in hitro širijo. Nekatere nove psihoaktivne snovi predstavljajo resna tveganja za javno zdravje in socialna tveganja. V Uredbi (EU) 2017/2101 Evropskega parlamenta in Sveta (6) je določen okvir za izmenjavo informacij o novih psihoaktivnih snoveh in za postopek ocene tveganja, ki temelji na začetnem poročilu in poročilu o oceni tveganja, namenjenima presoji, ali nova psihoaktivna snov predstavlja resna tveganja za javno zdravje in socialna tveganja. Da bi dejansko zmanjšali dostopnost novih psihoaktivnih snovi, ki predstavljajo resna tveganja za javno zdravje in, odvisno od primera, resna socialna tveganja, ter preprečevali promet z navedenimi snovmi v Uniji in vključevanje hudodelskih združb, bi bilo treba te snovi vključiti v opredelitev pojma „prepovedana droga“ v skladu z določbami te direktive in jih podkrepiti s sorazmernimi kazenskopravnimi določbami.
SL Uradni list Evropske unije L 168/15

DELEGIRANA DIREKTIVA KOMISIJE (EU) 2016/1029

z dne 19. aprila 2016

o spremembi Priloge IV k Direktivi 2011/65/EU Evropskega parlamenta in Sveta glede izvzetja kadmijevih anod v Herschevih celicah za nekatere senzorje za kisik, ki se uporabljajo v instrumentih za spremljanje in nadzor za industrijsko uporabo, zaradi prilagoditve tehničnemu napredku

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (1), in zlasti člena 5(1)(a) Direktive,

ob upoštevanju naslednjega:

(1) Direktiva 2011/65/EU prepoveduje uporabo kadmija v električni in elektronski opremi, ki je dana na trg. Kadmij je prisoten v anodah v Herschevih celicah, ki se uporabljajo v specializiranih visoko občutljivih senzorjih za kisik. V primerjavi s senzorji v Herschevih celicah razpoložljive alternativne tehnologije ne zagotavljajo enake občutljivosti, zanesljivosti in natančnosti pri merjenju koncentracije kisika ob zelo nizkih ravneh.

(2) Zanesljivost nadomestkov za Herscheve celice, v katerih se kadmij uporablja za senzorje za kisik v instrumentih za spremljanje in nadzor za industrijsko uporabo, ni zagotovljena, kadar je potrebna občutljivost nižja od desetih delcev na milijon. Uporabo kadmijevih anod v Herschevih celicah za senzorje za kisik, ki se uporabljajo v instrumentih za spremljanje in nadzor za industrijsko uporabo, kadar je potrebna občutljivost nižja od desetih delcev na milijon, bi bilo zato treba izvzeti iz prepovedi.

(3) Ker trenutno nobena alternativna tehnologija, ki ne vsebuje kadmija, ni dovolj zanesljiva za zadevno uporabo in glede na to, da je za instrumente za spremljanje in nadzor sedem let razmeroma kratko prehodno obdobje, ki verjetno ne bo negativno vplivalo na inovacije, bi bilo treba v skladu s členom 5(2) Direktive 2011/65/EU odobriti ustrezno obdobje veljavnosti izjeme.

(4) Direktivo 2011/65/EU bi bilo zato treba ustrezno spremeniti –

SPREJELA NASLEDNJO DIREKTIVO:

Člen 1

Priloga IV k Direktivi 2011/65/EU se spremeni, kakor je navedeno v Prilogi k tej direktivi.

Člen 2

1. Države članice sprejmejo zakone in druge predpise, potrebne za uskladitev s to direktivo, najpozneje do 30. aprila 2017. Komisiji takoj sporočijo besedilo navedenih predpisov.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice Komisiji sporočijo besedilo temeljnih predpisov nacionalne zakonodaje, sprejetih na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 19. aprila 2016 Za Komisijo Predsednik Jean-Claude JUNCKER

(1) UL L 174, 1.7.2011, str. 88.
(2)

Na svetovni ravni in v Uniji se še posebej skrbno spremlja svetovna razsežnost izzivov, ki jih predstavljajo čezmejne davčne goljufije in davčne utaje. Neprijavljeni in neobdavčeni dohodki znatno zmanjšujejo nacionalne davčne prihodke. Evropski svet je 22. maja 2013 pozdravil tekoča prizadevanja v okviru G-8, G-20 in Organizacije za gospodarsko sodelovanje in razvoj (OECD) za razvoj svetovnega standarda.